Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


AYAN www. philippinerevolution.nu 


Tomo LIII Blg. 21 
Nobyembre 7, 2022 


EDITORYAL 


Wi 
Um?” a 


Puspusang isulong 
ang pakikibaka para 
sa umento sa sahod 


umirit tungong 7.796 ang implasyon sa buwan ng Oktubre (pinakamataas 
mula 2008), sa harap ng walang awat na pagtaas ng presyo ng langis, 
pagkain, pabahay, gamot, edukasyon at iba pang saligang pangangoila- 
ngan. Lalong lumalaganap ang matinding karalitaan at paghihikahos ng taum- 
bayan at tuluy-tuloy na bumabagsak ang antas ng kanilang pamumuhay. Lalo 
pang sumidhi ang pagdurusa ng milyun-milyong mamamayan dulot ng sunud- 
sunod na malawakang pagbaha na sumira sa kanilang mga bahay at kabuhayan. 


Nagbibingi-bingihan at nagbubu- 
lag-bulagan ang rehimeng US-Marcos 
II sa mga hinaing ng masang anak- 
pawis. Tumatanggi itong tugunan 
ang hinihinging kagyat na mga hak- 
bangin para maiahon ang malaking 
mayorya ng taumbayan na nakasub- 
sob sa lusak ng paghihirap. Sa halip, 
patuloy lamang na ipinatutupad ni 
Marcos Jr ang mga patakarang neoli- 
beral na ilang dekada nang lumulum- 
po sa lokal na ekonomya at nagdudu- 
lot ng ibayong pagdurusa sa mga 
manggagawa at buong sambayanan. 

Patuloy na ipinatutupad ni 
Marcos Jr ang patakaran ng murang 


lakas-paggawa at iba pang mga 
hakbangin para akitin ang dayuhang 
kapitalistang mamumuhunan bilang 
sentral na patakaran sa ekonomya 
ng kanyang gubyerno. Lalo pang si- 
sidhi ang krisis sa ekonomya at ka- 
buhayan ng mamamayan sa harap 
ng nagpapatuloy na pagsadsad ng 
halaga ng piso kontra sa dolyar, ma- 
bilis na paglaki ng utang ng gubyer- 
no, korapsyon at pagwawaldas ng 
pondo ng bayan sa militar at pulis. 
Hindi na maabot ng karaniwang 
mamamayan ang lampas na sa 
P1,100 kada araw na minimum na 


Sundan sa pahina 2 


Sundalong gwardya 
ng minahan, 
inambus sa Abra 


INAMBUS NG Bagong Hukbong 
Bayan (BHB)-Abra ang mga sun- 
dalo ng 24th IB sa Mount Basi- 
wag, Barangay Gacab, Ma- 
libcong noong Oktubre 27. Dala- 
wang tropa ang napatay habang 
isa ang nasugatan. 

Ang ambus ay pagpaparusa 
sa naturang yunit dahil sa pa- 
sistang atake sa mamamayan 
at pagsupil sa kanilang pagtutol 
sa malalawak na operasyon ng 
pagmimina sa Abra at Apayao. 
Nagsisilbi itong gwardya sa 
operasyon ng malalaking kum- 
panya sa pagmimina. 

Sasaklawin ng malawakang 
pagmimina ang lupang ninuno ng 
mga katutubo sa mga bayan ng 
Malibcong, Lacub, Tineg, Licuan- 
Baay, at ang mga hangganan ng 
Abra sa Apayao at Kalinga. Ka- 
bilang dito ang ilang bahagi ng 
Gran Cordillera Mountain Range. 

Kaakibat ng planong pagmi- 
mina sa prubinsya ang focused 
military operation na ginagamit 
para supilin at basagin ang 
pagkakaisa ng mga katutubo la- 
ban sa mapanirang pagmimina. 

“Walang mapapala ang ma- 
mamayan sa large-scale na 
pagmimina at militarisasyon 
kundi pinatindi ng pang-aagaw 
ng kanilang lupa ng ninuno," 
ayon sa BHB-Abra. 

Liban sa armadong aksyon 
noong Oktubre 27, iniulat din ng 
BHB-Abra ang mga taktikal na 
opensibang inilunsad noong Hun- 
yo 30, Hulyo 9 at Agosto 18 sa 
Abra at Apayao. Limang pasis- 
tang berdugo ang napaslang sa 
naturang mga armadong aksyon. 


kailangan ng isang lima-kataong pa- 
milya (tinatawag na "family living 
wage" o FLW) para tugunan ang ka- 
nilang arawang pangangailangan. 
Halos kalahati lamang nito ang P570/ 
araw na minimum na sahod ng mga 
manggagawa sa National Capital Re- 
gion (pinakamataas sa buong bansa). 
Malaking bilang ng mga manggaga- 
wa ang sumasahod ng mas mababa 
pa sa nakatakdang minimum. 

Hindi na makaagapay ang kabu- 
hayan ng mayorya ng masang anak- 
pawis. Sa harap ng mabilis na pag- 
dausdos ng kabuhayan, lalong lu- 
malakas ang makatarungang sigaw 
ng uring manggagawa at sambaya- 
nang Pilipino para sa kagyat na 
umento sa sahod at sweldo. Sa iba't 
ibang antas at larangan ng pagla- 
ban, iginigiit ng mga manggagawa 
ang kahingiang itaas ang kanilang 
sahod bilang kagyat na hakbangin 
para makaagapay ang kanilang mga 
pamilya sa gitna ng masidhing krisis 
sa ekonomya at kabuhayan. 

Ang pakikibaka para sa mas ma- 
taas na sahod ang tampok na pang- 
ekonomyang pakikibaka ng buong 
uring manggagawa. Lalo itong nagi- 
ging makabuluhan sa harap ng ma- 
bilis na pagdausdos ng kabuhayan 
ng masang anakpawis at buong 
sambayanan. Kailangan nila itong 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray, Ingles at Espanyol. 
Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

puspusan at militanteng isulong sa 
harap ng pagtanggi ng anti-mang- 
gagawang rehimeng US-Marcos II 
na pakinggan ang kanilang mga hi- 
naing. Higit na kailangan ang ta- 
pang at paninindigang makibaka sa 
harap ng armadong pagsupil sa mga 
unyon at organisasyon ng mga 
manggagawa at masang anakpawis. 

Para maitulak ang pakikibaka 
para sa umento sa sahod, kailangang 
palawakin at palakasin ang kilusang 
unyon, at isulong ang iba't ibang an- 
yo ng sama-samang pagkilos at kilu- 
sang welga ng mga manggagawa. 
Anumang makakamit sa pakikibaka 
para sa umento sa sahod, gayundin 
ang paglaban sa kontraktwalisasyon 
at pagpapabuti ng kundisyon sa mga 
pagawaan, ay nakasalalay sa aktwal 
na lakas, kakayanan, lawak, sigla at 
organisasyon ng kilusang unyon sa 
kabuuan, at ng militanteng unyonis- 
mo sa partikular. 

Dahil sa walang awat na atake 
sa mga unyon sa nagdaang tatlong 
dekada, napakaliit ngayon ng bilang 
ng mga unyon (nasa 696 lamang ng 
mga empresang may hindi bababa sa 
20 manggagawa noong 2020). Kaila- 
ngang iluwal ang isang kilusan para 
sa malawakang pagtatayo ng mga 
unyon sa pinakamalalaki at pinaka- 
maraming bilang ng pagawaan at 

empresa. Dapat palakasin ang mga 
ito bilang mga sentro ng militanteng 
pagkilos ng mga manggagawa. 

Sa mga darating na linggo at 
buwan, dapat abutin at pukawin 
ang milyun-milyong manggagawa sa 
pamamagitan ng isang malawakang 
kampanyang propaganda at eduka- 
syon sa mga pagawaan at komuni- 
dad, pati na sa mga tanggapan at 
paaralan, upang ilinaw ang kawas- 
tuhan, katwiran at kagyat na pa- 
ngangailangan para itaas ang sahod 
at sweldo sa harap ng krisis sa eko- 
nomya at kabuhayan, at ilantad ang 
bulok at baluktot na pangangatwi- 
ran ni Marcos at kanyang mga upi- 
syal. Dapat kolektibong ipakita ng 
mga manggagawa at masang anak- 
pawis ang kanilang mga hinaing sa 
pamamagitan ng iba't ibang anyo at 
laki ng mga kilos-protesta sa mga 
pagawaan at lansangan. 

Dapat ding sikaping tipunin ang 
pinakamalawak na hanay ng orga- 
nisadong manggagawa upang buuin 
ang pagkakaisa para itulak ang 
reaksyunaryong estado na tugunan 
ang makatwirang kahingian para sa 
pangkalahatang umento sa sahod, 
pambansang minimum na sahod, at 
pagbabasura sa anti-manggaga- 
wang mga batas na RA 6727 na 
nagtatag ng mapanghating sistema 
ng "wage regionalization," at RA 
6715 (o Herrera Law) na nagbigay- 
daan sa sistema ng kontraktwalisa- 
syon sa paggawa. 

Walang-tigil ang pagdausdos ng 
ekonomya ng bansa dahil sa patuloy 
na pagpapatupad ng mga pataka- 
rang neoliberal na lalo lamang lumu- 
lumpo sa lokal na ekonomya at nag- 
dudulot ng ibayo pang pagdurusa sa 
mga manggagawa at buong samba- 
yanan. Matagal nang pinaiiral ng 
mga kapitalista ang patakaran ng 
murang lakas-paggawa, makahayop 
na kundisyon sa trabaho sa mga 
pagawaan at pambubusabos sa 
uring manggagawa na sumasaula sa 
mga karapatan sa paggawa. Pinaka- 
matingkad ito sa mga engklabo sa 
paggawa kung saan, sa kabila ng 
retorikang "kaunlaran," dumaranas 
ang mga manggagawa ng pinaka- 

malulupit na anyo ng pagsasamantala, 
at itinatali ang bansa sa atrasadong 
kalagayan, sa kapakinabangan ng mga 
higanteng dayuhang kumpanya. 

Sa gitna ng sumisidhing krisis sa 
ekonomya, dapat ding buuin ang pina- 
kamalawak na pagkakaisa ng masang 
anakpawis at mga demokratikong uri 
para itulak ang mga kahingian para sa 
trabaho, pagbasura sa mga pabigat na 
buwis, pagkontrol sa presyo ng mga 
bilihin, pagtanggol sa karapatan sa 
paninirahan, paglaban sa mga ma- 
pangwasak na mga proyekto, paggiit 
ng pagpapalawak ng serbisyong panli- 
punan at iba pang mga hakbangin para 
sa kagalingang ng taumbayan. 

Sa iba't ibang larangan na ito ng 
pakikibaka, ang malawakang pagkilos at 
paglaban ng mga manggagawa sa pab- 
rika at lansangan para sa umento sa 
sahod ang pinakaimportante. Sa gani- 
tong paraan, nagagawa ng uring mang- 
gagawa na mamuno sa mga pakikiba- 
kang pang-ekonomya ng taumbayan. 

Ang pakikibaka para sa umento sa 
sahod ay hindi makukuha sa isang ig- 
lap. Kung balik-aralan ang kasaysa- 
yan, matatanto ang halaga ng papala- 
king protesta ng mga manggagawa at 
mamamayan. Sa kabilang panig, ang 
pagdurog sa mga unyon at paglumpo 
sa mga pakikibakang manggagawa ang 
naging pangunahing salik kung papaa- 


nong pinako ang sahod at hindi na 
makaagapay sa pagtaas sa gastos at 
tunay na halaga ng lakas paggawa. 

Karamihan ng kasalukuyang hene- 
rasyon ng mga manggagawa ay hindi 
pa nakaranas ng malalawak na welga 
at pagkilos sa lansangan na katulad 
noong dekada 1980. Kailangan tulu- 
ngan silang magbalik-aral sa kasaysa- 
yan at ikintal sa kanilang kamalayan 
ang pagkilala sa taglay nilang lakas na 
nakabatay sa kanilang mga unyon at 
sama-samang pagkilos. 

Dapat gamitin ang malawakang 
kampanyang ito para palakasin ang 
paglaban sa pasistang panunupil at 
igiit ang karapatan sa pag-uunyon at 
malayang pamamahayag. Ang pakiki- 
baka para sa umento sa sahod ay da- 
pat mahigpit na ikawing sa paglaban 
sa patakaran ng murang lakas pagga- 
wa at iba pang mga patakarang dikta 
ng imperyalismo na nagpapahirap sa 
bayan. Gayundin, dapat ikawing ng 
mga manggagawa ang kanilang pakiki- 
baka sa mga pakikibakang antipyudal 
at antipasista sa kanayunan. 

Dapat puspusang itaas ang kamu- 
latan ng masang manggagawa para lu- 
bos na maunawaan ang kapitalistang 
pagsasamantala sa likod ng mababang 
sahod, gayundin, sa ugnayan ng kilu- 
sang manggagawa sa kilusan para 
kamtin ang pambansang kalayaan at 
tunay na demokrasya sa bansa. [a6] 


Isnayp, operasyong haras ng BHB-Negros 


PARA PATAMAAN ANG pinakapusakal na yunit ng militar at pulis, magkakasunod 
na taktikal na opensiba ang inilunsad ng mga yunit ng Bagong Hukbong Bayan 
(BHB) sa isla ng Negros sa nagdaang dalawang linggo. 

Pinaputukan ng BHB-Central Negros ang istasyon ng pulis sa Sityo Parkingan, Tri- 
nidad, Guihulngan City noong Nobyembre 1. Dalawang pulis ang naiulat na nasugatan. 

Sa araw ding iyon, inisnayp ng mga Pulang mandirigma ang detatsment ng mi- 
litar sa Barangay Budlasan, Canlaon City. Inisnayp din ng BHB ang naturang de- 
tatsment noong Oktubre 30. Isang sundalo ang napatay at isa ang nasugatan sa 


mga opensiba. 


Samantala, limang sundalo ng 62nd IB ang napatay sa engkwentro nito sa 
BHB-Central Negros sa Sityo Ilijan Gamay, Barangay Planas, Guihulngan City 
noong Oktubre 29, alas-3 ng hapon. Nasundan ito ng isa pang engkwentro sa Sityo 
Ilijan, Barangay Buenavista, alas-9 ng gabi kung saan napaslang si Michael 
Asuncion (Ka Reymund), Pulang mandirigma ng yunit. 

Noong Oktubre 20, naglunsad ng operasyong haras ang BHB-Southwest Neg- 
ros laban sa detatsment ng militar sa Pinggot, Ilog, Negros Occidental. Ayon sa 
mga yunit ng BHB, tugon ang naturang mga armadong aksyon sa nagpapatuloy na 
paglabag ng AFP at PNP sa karapatang-tao ng mamamayan sa isla. 

A 


Doktor, di pulis. Nagpro- 
testa ang mga mang- 
gagawang pangkalusugan 
noong Oktubre 23 laban sa 
pagtatalaga kay dating hepe 
ng pulis na si Camilo 
Cascolan bilang under- 
secretary ng Department of 
Health (DOH). Tinawag ni- 
la itong tahasang militarisa- 
syon sa serbisyong pangka- 
lusugan. 


NCIP, buwagin! Tumungo 
sa upisina ng National 
Commission on Indigenous 
Peoples (NCIP) sa Quezon 
City noong Oktubre 29 ang 
iba't ibang grupo ng pam- 
bansang minorya kasabay 
ng ika-25 taon ng pagsasa- 
batas ng Indigenous Peop- 
les” Rights Act. Panawagan 
nilang buwagin na ang 
ahensya na ginagamit ng 
militar at malalaking kum- 
panya para dahasin at pala- 
yasin sila sa kanilang mga 
lupang ninuno. 


Black Friday sa FEU. Nag- 
suot ng itim na damit bilang 
protesta ang mga estudyante 
ng Far Eastern University 
noong Nobyembre 4. Ito ay 
para igiit ang kalayaang 
pang-akademiko at tutulan 
ang napipintong pagsipa ng 
unibersidad sa tatlong es- 
tudyante na lumahok sa ak- 
tibidad na paggunita sa la- 
gim ng batas militar noong 
Setyembre 21. 


Pakikiisa sa pakikibakang 
Palestino. Nakiisa ang mga 
Pilipino sa Canada sa inter- 
nasyunal na kampanya para 
sa pagbabalik ng mga Pa- 
lestino at paglaya ng Pales- 
tine noong (Oktubre 29. 
Nagprotesta sila sa Van- 
couver, kasama ng mga gru- 
pong Palestino at kanilang 
mga tagasuporta. 


Mga pakikibakang unyon, inilunsad 


N aglunsad ng mga protesta at sama-samang pagkilos ang apat na unyon 
nitong nakaraang linggo para isulong ang kanilang karapatan sa kolek- 
tibong pakikipagtawaran at igiit ang makatarungang pagtaas sa sahod. 


Sa Quezon City, nagprotesta ang 
mga manggagawa ng restawran na 
Kowloon House sa oras ng kanilang 
pananghalian noong Nobyembre 3. 
Iginiit nila ang pagtalima ng kum- 
panya sa kautusan ng Department of 
Labor and Employment (DOLE) 
noong Mayo na nagtaas ng minimum 
na sahod mula P537 tungong P570. 
Nanawagan din sila sa pagpapatu- 
pad ng pambansang minimum na sa- 
hod na nakabatay sa nakabubuhay 
na sahod na P1,119. Naghahanda 
silang makipagnegosasyon sa kani- 
lang collective bargaining agreement 
(CBA) bago magtapos ang taon. 

Sa parehong araw, nagpiket ang 
mga manggagawa ng Technol Eight 
Workers Union sa harap ng National 


Conciliation and Mediation Board ka- 
sabay ng pagdinig sa kanilang peti- 
syon para sa pagtutuloy ng nadedlak 
nilang negosasyon para sa CBA. Nasa 
15 ulit nang paghaharap ang naisaga- 
wa sa planta pero walang usad ang 
mga usapan. Ito ay dahil sa pambaba- 
rat ng kumpanya sa hiling na dagdag- 
sahod na ipinako sa P24.00/araw. 

Sa kabilang banda, inianunsyo ng 
University Hotel Workers Union (UH- 
WU) sa araw din na ito ang pagkaka- 
sundo ng maneydsment at ng unyon 
sa panibagong CBA. Mapagpasyang 
naipaglaban ng unyon ang taas-sahod 
at dagdag benepisyo mula sa nakara- 
ang CBA. Dahil sa kanilang paglaban, 
aabot na sa P7,000 ang naigiit na 
dagdag sa kanilang sweldo mula 


2005. Ang UHWU ay unyon ng mga 
manggagawa ng University Hotel ng 
University of the Philippines sa Dili- 
man, Quezon City. 

Noong Oktubre 25, nagprotesta 
ang mga manggagawang kontrak- 
twal ng TS Tech Trim Philippines sa 
harap ng pambansang upisina ng 
DOLE. Panawagan nilang ilabas na 
ng ahensya ang desisyon para ga- 
win silang regular sa pabrika. Noon 
pang 2018 pinaboran ng DOLE sa 
Region 4-A ang hiling ng mga 
manggagawa na magkaroon ng ka- 
sunduan sa regularisasyon ang TS 
Tech at manpower agency na Yas- 
hima Sangyo Philippines Inc. Rekla- 
mo rin nila ang mga paglabag ng 
Yashima sa mga batas sa paggawa 
tulad ng pwersahang pagpapaliban 
sa trabaho, kawalan ng sapat na 
benepisyo at insentibo at labis-labis 
na pagpapa-obertaym. [=] 


Protesta, bungkalan at pagkakaisa sa Buwan ng Magsasaka 


M agkakasunod na protesta ang inilunsad ng mga grupong magsasaka 
para gunitain ang Buwan ng Magsasaka noong Oktubre. Nakiisa sila sa 
ika-14 na International Day of Rural Women (Pandaidigang Araw ng Kaba- 
baihan sa Kanayunan) noong Oktubre 15 at ika-43 na World Food Day (Araw 
ng Pagkain) noong Oktubre 17 na binabansagan ding "World Hunger 
Day" (Pandaigdigang Araw ng Kagutuman). Sa parehong okasyon, nagtungo 
sila sa Department of Agriculture (DA) sa Quezon City at iginiit ang kanilang 
hinaing para sa lupa, trabaho at subsidyo. 


Sa Araw ng mga Magbubukid 
noong Oktubre 21, nagmartsa sila 
patungo sa tulay ng Mendiola sa 
Maynila. Nakataon ang martsa sa 
paggunita sa ika-50 taon ng Presi- 
dential Decree (PD) 27, ang huwad 
at kontra-magsasakang batas sa re- 
porma sa lupa ng diktadurang 
Marcos. Ang kautusang ito ang nag- 
salba sa pinaborang mga panginoong 
maylupa ng diktadura, at nagsadlak 
sa krisis at hirap na hanggang nga- 
yon ay iniinda ng mga magsasaka. 
Lumahok dito ang mga magsasaka 
mula sa Southern Tagalog, Central 
Luzon, Ilocos at Cagayan Valley. 

Isang araw bago nito, naglun- 


sad ng sunud-sunod na protesta sa 
pambansang mga upisina ng ahen- 
sya ng depensa, repormang agrar- 
yo, environment and natural reso- 
urces at agrikultura ang mahigit 
isang daang magsasaka mula sa 
KASAMA-Timog Katagalugan. Naki- 
pagdayalogo sila sa mga upisyal ng 
DA. Dala nila ang panawagang Lu- 
pa, Ayuda, Hustisya! Binigyang- 
pansin ng kanilang mga lider ang 
kaso ng isang magsasaka at isang 
bata na pinaslang ng berdugong mi- 
litar sa Batangas sa tabing ng mga 
pekeng engkwentro. 

Sa Visayas, ipinagdiwang ng 
Hugpong sa mga Mag-uumang Bol- 

anon (HUMABOL-KMP) ang ika-38 
anibersaryo ng pagkakatatag nito, 
kasabay ng pagdaraos ng ika-15 
Kongreso ng organisasyon noon 
ding Oktubre 21. 

Noong Oktubre 23, sinimulan 
ang bungkalan sa lupang Tartaria 
sa Barangay Tartaria, Silang, Cavite 
sa pangunguna ng Samahang Mag- 
sasaka ng Tartaria. Panawagan nila 
na itigil ang pang-aagaw sa kani- 
lang lupa ng pamilyang Aguinaldo. 

Ipinagdiwang ng mga magsasaka 
mula sa Katipunan ng mga Lehitimong 
Magsasaka at Mamamayan sa Lupang 
Ramos (Kasama-LR) ang ika-4 na ani- 
bersaryo ng Pagsambang Bayan sa 
Lupang Ramos noong Oktubre 24. W 

Mabagsik na paghaharing militar sa Negros 


M agkakasunod na insidente ng panganganyon, iligal na paghahalughog 
at paghihimpil sa sentro ng barangay ang ilan sa malalang paglabag sa 
karapatang-tao na ginawa ng militar sa Negros nitong nagdaang mga linggo. 


Himamaylan City. Nanghalughog 
at nanindak ng mga residente ang mga 
elemento ng 94th IB sa mga bahay sa 
anim na sityo ng Barangay Buenavis- 
ta. Alas-4 ng madaling araw noong 
Oktubre 27, sapilitang pinasok at ni- 
ransak ng mga sundalo ang bahay ng 
mag-asawang Sandro at Racel Salcedo 
sa Sityo Ulo-Tuburan. Kasama nila 
ang kanilang 5-taong gulang na anak. 
Sa parehong lugar noong Oktubre 25, 
iligal na ikinulong at ipinailalim sa 
tortyur ng 94th IB si Welson Anianio. 

Panghahalughog at pananakot 
din ang sinapit ng mga residente ng 
Sityo Lanap at Asaran noong Oktub- 
re 20. Sapilitan namang pinalayas 
ang mga residente ng Sityo Pisok. 
Binantaan silang ikukulong kung hin- 


di susunod sa atas ng militar. Hindi 
bababa sa 50 pamilya ang lumikas 
tungong Sityo Cantupa at Tigbao. 

Guihulngan City. Labindala- 
wang beses na kinanyon ng AFP ang 
Mount Cansanda sa hangganan ng 
Barangay Magsaysay at Balugo 
noong Oktubre 31 ng gabi. Bumag- 
sak malapit sa mga komunidad at 
umahan ang bala ng kanyon kaya 
napilitang lumikas ang mga resi- 
dente sa gitna ng gabi. 

Inistraping ng tropa ng 62nd IB 
ang bahay ng pamilya Aliyacyac sa 
Sityo Pangi, Barangay Magsaysay 
noong Oktubre 30. Dagdag dito, ki- 
nontrol ng militar ang paglabas-pa- 
sok ng mga residente sa mga bara- 
ngay ng Buenavista, Planas at Ville- 


gas simula Oktubre 29 hanggang 31 
na nakaapekto paghahanap-buhay 
ng mga residente. 

Simula Oktubre 22, higit isang 
linggong nag-operasyong ang pinag- 
sanib na yunit ng 62nd IB, 33rd 
DRCoy at Scout Ranger sa mga bara- 
ngay ng Basak, Bulado, Binubuhan, 
Tacpao at Humay-humay. Sapilitan 
nilang pinasok ang mga bahay ng 
magsasaka, naghimpil sa mga eskwe- 
lahan at simbahan, at pinagpulong ang 
mga myembro ng 4Ps program. Noong 
Oktubre 24, niransak ng 10 sundalo 
ang mga bahay nina Candro Briones at 
dalawang iba pa sa Barangay Bulado. 

Sipalay City. Pinasabugan ng 
isang M203 ang magsasakang si 
Alfredo Dantes matapos niyang ma- 
kasalubong ang mga sundalo ng 47th 
IB sa Sityo Looc, Camindangan 
noong Oktubre. Matapos nito, ininte- 
roga pa ng mga sundalo si Dantes. W 


Lider-manggagawa, inaresto sa Quezon City 


DINAKIP AT IKINULONG ng pulis sa gawa-gawang kaso si 
Benjamin Cordero, pinuno ng Labor Sector ng Quezon City Deve- 
lopment Council, myembro ng Samahan ng Manggagawa sa 
Quezon City at upisyal sa kampanya ng Urban Poor Coordinator 
Council ng National Capital Region, noong Oktubre 25 nang alas- 
11:40 ng gabi sa kanyang tirahan sa Quezon City. Sinampahan si- 
ya ng gawa-gawang kasong bigong pagpatay sa Batasan Police 
Station 6. Pansamantalang nakalaya si Cordero noong Oktubre 
27 matapos magpyansa. 

Liban kay Cordero, pinangalanan din sa mandamyentong iniha- 
in sa kanya sina Dabilo Basilio at Amor Reyes Acayen, na parehong 
mula sa tribong Dumagat. Namatay sa sakit si Amor Acayen noon 
pang Agosto. Kilala siyang lider ng mga Dumagat o elder mula sa 
Sityo Kanlusong, Barangay Puray, Rodriguez, Rizal. 

Panganganyon. Tatlong beses na nagpasabog ng kanyon ang 
203rd Bde sa Mansalay, Oriental Mindoro noong Oktubre 18. Pi- 
nasabog ito malapit sa mga barangay ng Waygan at Sta. Teresita 
na nagdulot ng takot at pagkaaligaga sa mga residente. Liban di- 
to, naghihimpil pa ang mga sundalo sa barangay hall ng Waygan 
at nagsabing magkakampo doon ng higit anim na buwan. 

Panggigipit. Sapilitang pinasok at niransak ng mga sundalo ng 
Philippine Army ang bahay ng magsasakang si Kiling Turing sa Sityo 
Pandayan, Barangay Tan-awan, Placer, Masbate noong Oktubre 19. 
Ninakaw ng mga sundalo ang anim na sako ng palay na inani ni Tu- 
ring at dinala sa kanilang kampo. Pinalalabas ng militar na suplay 
umano ng hukbong bayan ang mga palay kaya ito sinamsam. Nina- 
kawan din ng palay ang siyam pang magsasaka sa naturang lugar. 

Pagkamatay ng lider ng PKP 
sa FSMR, ipinagluluksa 


LUBOS NA IKINALUNGKOT ng Partido Ko- 
munista ng Pilipinas (PKP) ang pagpanaw 
ni Emmanuel Fernandez (Ka Ampog/Akuy/ 
Brad), myembro ng Komite Sentral at isa sa 
mga rebolusyonaryong lider sa Far South 
Mindanao. Namatay noong Oktubre 30 si 
Ka Ampog sa sakit na matagal na niyang 
iniinda. Dinala ng mga medik ang kanyang 
mga labi sa isang kubo sa Barangay Bue- 
naflores, Senator Ninoy Aquino, Sultan Ku- 
darat, para ipasa ito sa kanyang pamilya. 

Nalaman ng lokal na pulis ang loka- 
syon ng labi ni Ka Ampog at gumawa ng 
ulat. Agad itong pinuntahan ng mga sun- 
dalo ng 603rd IBde. Labag sa mga tuntu- 
nin ng digma, pinagbabaril ng mga sunda- 
lo ang patay na katawan ni Ka Ampog. Pi- 
nalabas nilang napatay siya sa isang laba- 
nan para makakuha ng pabuya. Mariing 
kinundena ng PKP ang paglapastangang 
ito ng 603rd IBde. 

Nagmula si Ka Ampog sa isang pamilya 
ng maliit na panginoong maylupa sa Tampa- 
kan, South Cotabato. Sa kabila nito, iginugol 
niya ang halos buong buhay niya sa pagli- 
lingkod sa masang anakpawis sa rehiyon. 


Koresponsal 


Sumisidhi ang militarisasyon 
sa South Quezon-Bondoc Peninsula 


IVAN Ba patid na ligalig at karahasang militar ang halos araw-araw na 
bumabagabag sa masang maglulukad ng niyog sa mga bayan sa ikatlo 
at ikaapat na distrito ng Quezon. Biktima sila ng iba't ibang tipo ng paglabag 
sa karapatang-tao sa tabing ng “gera laban sa terorismo.” 


Todo-largang pinakawalan ng 
85th IB, 59th IB, 201st IBde, 2nd 
ID sa ilalim ng South Luzon Com- 
mand ng Armed Forces of the Phi- 
lippines (AFP) ang mga nakapokus 
na operasyong militar at Retooled 


Community Support Program 
(RCSP). Katambal ng mga ito ang 
programang  E-CLIP (Enhanced 


Comprehensive Local Integration 
Program) na pakyawang “nagpapa- 
suko” at yumuyurak sa karapatang- 
tao ng mga magbubukid sa Quezon. 

Batay sa nakalap na datos, 
umabot sa 28,292 ang kaso ng pag- 
labag sa karapatang-tao sa prubin- 
sya sa pagtatapos ng termino ni Du- 
terte. Kalakhan nito ay naitala 
noong Pebrero 2021 nang bombahin 
ng 85th IB ang mga lugar sa bayan 
ng San Narciso, Buenavista at Cata- 
nauan na nagdulot ng matinding 
teror sa taumbayan. 

Mula buwan ng Hulyo hanggang 
Oktubre ngayong taon, muling binu- 
labog at pinaigting ng militar ang 
kanilang operasyon sa mga komuni- 
dad na pinagdududahan nitong base 
ng Bagong Hukbong Bayan (BHB). 

Noong nakaraang buwan la- 

mang, bastos at asal-hayop na pina- 
sok ng mga sundalo ng 85th IB ang 
tirahan ng isang residente para ta- 
kutin siya dahil isa diumano siyang 
tagasuporta ng hukbong bayan. Na- 
galit ang naturang residente, dahil 
aniya'y daig pa sa kriminal ang tu- 
ring sa kanya ng mga sundalo. 

Samantala, hinabol at tinang- 
kang arestuhin sa kanyang koprahan 
si Julius Lacaba, isang maglulukad 
sa Barangay Villa Mendoza, Gumaca 
noong Oktbure 26. Pinaratangan si 
Lacaba na kumander ng BHB at may 
dala-dalang granada sa kanyang ni- 
yugan. 


Pananakot at pamimilit 

Tulad sa ibang bahagi ng bansa, 
paulit-ulit ang pwersahang pagpapa- 
suko ng AFP sa mga sibilyan sa 
Quezon. Sa bayan ng San Narciso, 
100 magsasaka ang sama-samang 
"pinasuko" at pinasumpa kapalit ang 
kakarampot na ayuda at pagkain sa 
Barangay Abuyon noong Setyembre 
22. 

Sa bayan ng Lopez, "pinasuko" 
sa ikatlong pagkakataon ang 29 
magsasaka sa Barangay Jongo at 
NG k. Y 

San Isidro noong Oktubre 1. Kabi- 
lang sa kanila ang mga magsasaka 
na nauna nang "pinasuko" at nag- 
hapunan kasama ni Rodrigo Duter- 
te sa Malacaang noong 2018. Ipi- 
narada rin sila bilang mga "sumu- 
ko" noong September 2021, kasama 
ang 66 magsasaka. Sapilitan na- 
mang ipinaloob sa isang samahan 
ng mga magsasaka ang 105 magsa- 
saka sa Barangay Ilayang Ilog A 
noong Oktubre 25. Nagsimula ang 
operasyong militar sa mga bara- 
ngay na ito noong Setyembre 20. 

Sa Barangay San Francisco B, 
tuluy-tuloy na binabahay-bahay at 
ipinapatawag ang mga magbubukid. 
Sa inisyal na tala, hindi bababa sa 
1,030 ang kabuang “napasuko” sa 
naturang barangay mula taong 
2021. 


Tadtad ng kampo-militar 

Sa 40 kampo-militar sa buong 
South Quezon-Bondoc Peninsula, 
14 rito ay matatagpuan sa bayan 
ng Lopez. Ang mga kampong ito ay 
buung-buo na sinusuportahan ni 
Mayor Rachel Ubana na aktibong 
ahente ng NTF-Elcac. Maituturing 
na sentro ng paglabag sa karapa- 
tang-tao ang Lopez sa ika-apat na 
distrito ng lalawigan. 

Ginagamit ngayon ng 85th IB 
ang Ugnayan Caravan para taha- 
sang pasukin ang mga komunidad 
sa Quezon. Sa tabing ng 
“pagbibigay-serbisyo” tila mga 
nagsusunggabang mga aso ang 
mga militar na lansakang hinaha- 
lughog ang mga baryong magsasa- 
ka. 

Mula buwan ng Agosto, umaa- 
bot na sa anim na barangay ang 
naperwisyo ng Ugnayan Caravan 
sa bayan ng Gumaca, Lopez, Cata- 
nauan at San Narciso. Noong 2021, 
tinukoy itong dahilan sa paglaga- 
nap ng Covid-19 sa Barangay San 
Jose, Macalelon. [AB] 

Koresponsal 


Pagmiminang karbon ng San Miguel Corporation, 
tinututulan sa South Cotabato 


K sakuyang isinusulong ng San Miguel Energy Corporation (SMEC) ang 
pagmimina nito ng karbon sa Barangay Ned, Lake Sebu sa prubinsya ng 
South Cotabato. Ipinipilit ng kumpanya ang operasyon matapos ang mahigit 
isang dekadang pagkakatigil nito dahil sa mariing pagtutol ng mamamayan at 
pagbabawal ng open-pit mining sa lugar. Naglunsad ang militar ng nakapokus 
na operasyon habang pinagbabantaan ang mga residenteng kumukontra dito 
para tiyaking magpapatuloy ang operasyon. 


Ang proyektong karbon 
sa Daguma 

Matatagpuan sa dakong hangga- 
nan ng mga probinsya ng South Co- 
tabato, Sultan Kudarat, at Sarangani 
sa Daguma Range ang isa sa pinaka- 
malaking mina ng karbon sa buong 
bansa. May kabuuang lawak itong 
36,000 ektarya at tinatayang aabot 
ng 328 milyong metriko tonelada ang 
taglay na reserba. Saklaw nito ang 
lupang ninuno ng mga Lumad na 
T'boli at Dulangan-Manobo at mala- 
wok na kagubatang tirahan ng Philip- 
pine eagle at mga endemikong hayop 
at halaman. Malaking bahagi ng mina 
ang nasa teritoryo ng Ned, isang ag- 
rikultural na barangay na may lawak 
na 42,000 ektarya at populasyong hi- 
migit-kumulang sa 19,000. 

Anim na mga kumpanya ang pi- 
nagkalooban ng Department of 
Environment and Natural Resources 
(DENR) ng mga konsesyon sa na- 
banggit na mina. Subalit ang Dagu- 
ma Agro Minerals Inc., Sultan 


Energy Philippines Corp., at Bo- 
nanza Energy Resources Inc. la- 
mang ang may aprubadong aplika- 


syon para sa produksyon at pagpa- 
paunlad. Noong 2010 ay binili ng 
SMEC ang nabanggit na mga konse- 
syon na may pinagsamang lawak na 
17,000 ektarya. Kaugnay nito ay ba- 
lak din ng SMEC na magtayo ng sari- 
ling plantang pang-enerhiya sa pro- 
binsya (mine-mouth power plant). 
Nabigo noon ang kumpanya na 
umpisahan ang operasyon dahil sa 
matinding pagtutol ng malawak na 
mamamayan. Militarisasyon ang iti- 
nugon ng estado sa laganap na pag- 
tutol na humantong sa pagmasaker 
ng walong Lumad noong Disyembre 3, 
2017. Noong Disyembre 2018 ay tu- 
luyang ibinasura ng Sangguniang 
Panlalawigan ng South Cotabato ang 
permiso para sa operasyon ng mina. 
Ngunit noong nakaraang taon 
ay binaligtad ng konseho ang nau- 
nang desisyon. Katwiran nito, ang 
pagmimina umano ang lulutas sa 
nagpapatuloy na likas na pagkaka- 
sunog ng karbon na nagreresulta sa 
"burning ground" at paglitaw ng 
mga "tension cracks" o mga bitak- 
bitak sa lupa. Malaon nang proble- 
ma sa Ned ang kombustyon dahil sa 
masamang epekto nito sa baga at 
kalusugan at patuloy na pagkaka- 
sira ng mga kalsada at pagguho 

ng lupa sa ilang mga komunidad. 
Umani ng mga pagbatikos ang 
pagbabaliktad na ito dahil sa pag- 
sawalang-bahala sa higit na mas 
malaking mga problema sa lipunan 
at ekolohiya na idudulot ng pagmi- 
mina ng karbon. Mayor na direk- 
tang epekto nito ang dislokasyon 
ng mga Lumad at magsasaka sa lu- 
gar, pagkawasak ng kalikasan, at 
laganap na kahirapan at gutom. 


Polusyon at pamiminsala 
Ayon sa kumpanya, tinatayang 
nasa 180 milyong metriko tonelada 
ng karbon ang makukuha sa kanilang 
minahan. Aabot naman sa 100 ek- 
tarya ang panimulang miminahin nila 
sa unang limang taon ng operasyon. 
"Strip mining" at hindi "open 
pit" ang sistemang gagamitin sa 
proyekto, palusot ng SMEC. Magkai- 
ba man ang teknika ng dalawa, pare- 
ho itong "surface mining" at pareho 
rin itong magdudulot ng malawak at 
hindi mapapanauling pinsala sa kali- 
kasan at kabuhayan ng mamamayan. 
Lignite coal o ang tinatawag na 
brown coal na pinakamababang uri 
ng karbon ang miminahin ng SMEC. 
Dahil sa marupok na katangian ng 
brown coal ay hindi ito papasang 
pang-eksport. Gayunpaman, laganap 
ang paggamit dito sa mga mine- 
mouth power plant sa buong mundo. 
Itinuturing din ang brown coal bilang 
pinakamaruming uri ng karbon dahil 
sa napakataas na carbon dioxide na 
ibinubuga sa kombustyon bunga ng 
mataas na moisture content (laman 
na tubig) at mababang energy den- 
sity (makukuhang enerhiya) nito. 
Bukod sa matinding polusyon 
sa hangin ay pinangangambahan 
din ng mga tumututol ang kontami- 
nasyon sa mga katubigan at pagka- 
sira ng daluyan ng tubig mula sa 
mga ilog ng Kabulnan at Allah. Ang 
Kabulnan ay dumadaloy patungong 
Liguasan Marsh na isang mahala- 

Koresponsal 


Kalunus-lunos na kalagayan 
ng mga rubber tapper sa Bukidnon 


O taya ni Leo, isang magsasaka sa Bukidnon, nasa P208 ang pinakamini- 
num na kailangan ng kanyang pamilya para makatawid sila sa gutom sa 
araw-araw. Lubhang napakababa na nga (nasa P1,119 ang nakabubuhay na 
sahod), kulang na kulang pa rin ang P69-P173 kada araw niyang kita bilang 
tagakulekta ng goma sa isang plantasyon. Malayong hindi ito nakasasapat 
para itaguyod ang tatlo niyang anak na nag-aaral sa elementarya. 


Walang sariling lupa si Leo kaya 
napilitan siyang magtrabaho sa mga 
taniman ng goma sa kanilang lugar. 
Siya ang tapper sa 2-ektaryang lu- 
pang mayroong 600 puno. Mahigit 
20 taon na siyang nagtatrabaho ri- 
to. Kada buwan, nakabebenta siya 
ng 500 kilo ng hilaw na goma sa ha- 
lagang P26 kada kilo. Sa P13,000 
kinikita, P5,200 lamang ang mapu- 
punta sa kanya dahil 60-40 ang ha- 
tian nila ng may-ari ng lupa. 

Mas masahol ang sinasapit ni 
Leo tuwing tag-ulan dahil hindi na- 
mumuo ang kinukulektang goma ka- 
pag nabasa ito at hindi naibebenta. 
Sa ganitong kalagayan, halos kala- 
hati lamang ang kanyang kinikita. 
Ibig sabihin, P2,600 lamang ang ki- 
nikita niya kada buwan o P86.66 ka- 
da araw. 


Upang mamuo ang goma, nila- 
lagyan ito ng mga tapper ng asido. 
Sagot ni Leo ang gastos para rito 
dahil walang kontribusyon ang may- 
ari ng lupa sa produksyon. 

Isa lamang si Leo sa maraming 
tapper sa Bukidnon na lubhang nag- 
durusa dahil sa kawalan ng sariling lu- 
pa at barat na presyo ng hilaw na go- 
ma. Hindi ipinatutupad ng mga komer- 
syante rito ang itinakda ng Philippine 
Rubber Industry Roadmap 2017-2022 
na P30 minimum na bilihan ng hilaw 
na goma mula sa mga nagpoprodyus 
nito. Sa kabilang banda, nasa P87 ka- 
da kilo ang bentahan ng mga komer- 
syante sa malalaking kumpanyang 
nagmamanupaktura ng goma. 

Sa buong Pilipinas, humigit-ku- 
mulang 300,000 ektarya ng lupa ang 
saklaw ng mga plantasyon ng goma. 


Panlima ang Northern Mindanao sa 
mga pinagkukunan ng hilaw na go- 
ma, kung saan ang Zamboanga Pe- 
ninsula ang nangunguna. Ang pina- 
kamalaking plantasyon sa rehiyon 
ay ang Pioneer Amaresa na may 
operasyon sa bayan ng Maramag. 
Nagluluwas ito ng hilaw na goma 
pangunahin sa Malaysia. 

Ayon sa datos ng United Nations 
Comtrade, ikawalo sa mundo ang Pi- 
lipinas sa pinagmumulan ng hilaw na 
goma. Pangunahing bumibili nito 
ang China at Malaysia, kung saan 
matatagpuan ang mga pabrika ng 
gulong, rubber health products at 
iba pa. Taun-taon, tumataas ang in- 
ternasyunal na demand para sa mga 
yaring produktong gawa sa goma. 

Kahit magsasaka ng goma si 
Leo, hindi niya kayang bilhin ang 
mga produktong yari rito. “Bigas 
pa lang, hirap na ako bumili. Tuyo o 
nudels na lamang ang pinagsalit- 
salitan naming ulam sa araw-araw. 
Ito pa nga lang ay hirap na ako, 
'yung napakamahal na sapatos at 
gulong pa kaya.” ani Leo. as 


Mula sa pahina 7 


gang pinagkukunan ng isda. Habang 
ang Allah River ay pangunahing pi- 
nagmumulan ng irigasyon ng mala- 
wak na lupaing agrikultural sa 
South Cotabato at Sultan Kudarat. 

Milyun-milyong mamamayan ng 
Mindanao ang tiyak na magdurusa sa 
napakasamang epekto ng mina. Ang 
matinding tama ng bagyong Paeng sa 
Maguindanao ay isa lamang babala 
na mas malubhang pagkawasak ang 
maaaring maganap sa timog sentral 
Mindanao kapag nasira ang natiti- 
rang kagubatan sa Daguma. 


Panunupil ng militar 

Para masigurong magpapatuloy 
ang kanilang operasyon ay mas pi- 
nalakas ng SMEC ang kanilang ar- 
madong pwersa para sindakin ang 
mga kumokontra sa proyekto. Idi- 

nahilan nito ang umanoy bantang 
pambobomba sa kanilang planta 
para hilingin ang proteksyon ng mi- 
litar. Pinaparatangan din ng mga 
tagapagtanggol ng kumpanya na 
mga "rebelde" o tagasuporta ng 
mga "terorista" ang mga tumututol. 

Noong Hulyo ay binuo at pinakilos 
ng 6th ID-Joint Task Force Central 
ang Task Force Bangis. Tinukoy ang 
mga lugar na saklaw at pumapaligid sa 
mina bilang mga eryang kikilusan nito. 
Tto umano ang tututok sa paglalansag 
sa mga pwersa ng BHB na kumikilos sa 
lugar. Layunin umano nitong tapusin 
ang insurhensya at "terorismo" para 
makamit ang "kaunlaran." 

Ikinagulat ng mga residente, na 
kasabay ng nakapokus na opera- 
syong militar ng TF Bangis, sunud- 
sunod ang pagdating ng malalaking 
makinarya at pagmamadali sa ope- 

rasyon ng kumpanya. Maraming 
magsasaka ang napilitang ibenta 
ang kanilang lupa sa halagang 
P80,000 lamang ang bawat ektarya. 
Daan-daang mga pamilya ang pi- 
naalis sa kanilang tinitirhan at pina- 
ngakuan ng relokasyon at ayuda. 

Sa gitna nito ay muling ipinana- 
wagan ng mga residenteng Lumad at 
setler na itigil ang pagmimina at ipag- 
tanggol ang lupa at kalikasan. Umani 
naman ito ng malawak na suporta ng 
mga mamamayan sa South Cotabato 
at karatig na mga prubinsya. 

Isang kampanya ang isinasagawa 
ng mamamayan para labanan ang 
proyektong karbon ng SMEC. Noong 
Oktubre 5, katuwang ng mamamayan 
ang mga Archdiocese ng Marbel (Ko- 
ronadal) at Cotabato sa paglulunsad 
ng petisyon para sa pagpapatigil ng 
nabanggit na mina. [AB] 

sa 12 bagong- 
dating na kanyong 
ATMOS 2000 ang 
ipinusisyon sa 
Mindanao noong 
Oktubre. 


11 taon na ang 


tagibang na 
kasunduang Mutual 
Defense Treaty sa 
pagitan ng US at 
Pilipinas. Pinirmahan 
ito noong Oktubre 1, 
1953. 


P 725.265 B 


ang nadagdag sa utang 
ng bansa sa unang 3 
buwan ni Marcos. Sa 
katapusan ng Setyembre, 
umabot na ito sa P13.52 
trilyon. 


naitalang namatay noong Nobyembre 5 bunga ng mga 


NDFP at mga kasama 
nilang sibilyan ang 
pinaslang na labag sa 
mga internasyunal na 
makataong batas mula 
2017 hanggang sa 
kasalukuyan. 


I-download ang buong 
espesyal na ulat ng Ang 
Bayan: "Mga Krimen sa 

Digma ng AFP at PNP, 

Oktubre 29, 2022" sa 

www.philippinerevolution.nu 


Sa 


101 


myembro ng PKP, BHB, 


pagbahang dulot ng Bagyong Paeng simula Oktubre 27. 


Pinakamarami ang namatay sa Maguindanao, 
kung saan mahigit 60 ang namatay sa 
Barangay Kusiong, Datu Odin Sinsuat. 


44 , 000 


manggagawa ang 
tinanggal sa trabaho 
sa sektor ng teknolohiya 
sa US nitong taon, 
dagdag sa 90,000 na 
nawalan ng trabaho sa 
bagong tayong mga 
kumpanya. 


o kada buwan 


sisingilin ng Twitter sa 
bawat beripikadong 
akawnt (dati'y libre), 
alinsunod sa utos ng 
bagong may-ari nito na 
bilyunaryong si Elon 
Musk. 


Ba. 13.24 


Txat t milimetro 


00,000 S, 


nagrali sa South Korea noong Oktubre 24 para isigaw 


ang pagbibitiw ni President Yoon Suk-yeol. 
tumataas ang sea level ng 


Manila Bay kada taon Tinawag siyang inutil, traydor at kontra-kapayapaan 
habang lumulubog nang 10 dahil sa pagtulak ng war games ng US, Japan at 
sentimetro kada taon ang South Korea at panunulsol ng gera laban sa North 


Metro Manila. Korea. 

Koresponsal 


Pang-aalipin ng AFP 
sa mga Agtang “surenderi” 


S ibilyan si Moana, isang katutubong Agta, nang “isuplong” siya ng sariling 
tiyuhin sa 95th IB kapalit ng P2,000 pabuya. Idineklara siyang 
“surenderi” at “pinag-report” sa kampo militar kasama ng iba pa. Doon niya 
naranasan ang nakasusuklam na pagtrato sa kanya at kapwa niya Agta. 


“Ginawa kaming mga alipin ng 
mga sundalo,” kwento ni Moana. 
Sapilitan silang pinaghahakot at pi- 
nagtatrabaho sa mga bukirin. Hindi 
sila pinakakain kapag hindi sila 
nakapagtrabaho at kung pinakaka- 
in, sobrang kaunti ng ibinibigay sa 
kanila. “Kasya lang sa palad,” ani- 
ya. 

Awang-awa si Moana sa kapwa 
niya Agta laluna sa isang inang 
may dalang maliit na anak. Itina- 
tabi niya ang kakarampot na pag- 
kaing nirasyon sa kanya para ibi- 
gay sa sanggol at iba pang mga ba- 
tang kasamang ikinulong sa loob ng 
kampo. 

May eskwelahan sa loob ng 
kampo pero bihirang magkaroon ng 
sundalong “titser.” “Kapag nagkak- 
lase naman, napakasungit,” ani 
Moana. “Minumura ang mga bata.” 
Dahil dito, walang interes ang kaba- 
taang pumasok sa “paaralan” na 
ito. 

“Madalas napapanaginipan ko 
ang malayang buhay sa gubat,” ani- 
ya. Pero magigising na lamang si- 
yang nasa “pabahay” ng militar. 
“Yun ang tawag nila sa basurahang 
pinatungan ng tolda kung saan kami 
natutulog.” 

Ginagamit din ang mga Agta bi- 
lang pananggalang sa mga opera- 
syong militar. “Isinasakay nila kami 
sa trak tuwing nag-ooperasyon sa 
Isabela,” kwento niya. Ang kaba- 
baihang Agta ay kadalasang inuu- 
tusan na mamalengke samantalang 
ang kalalakihan ay pinapaggiya sa 
mga operasyong kombat. Pagkata- 
pos ng mga trabahong ito, dinadala 
sila muli sa kampo at mahigpit na 
binabantayan para di makatakas. 

Hindi masikmura ni Moana ang 
buhay sa loob ng kampo. “Mas ma- 

ganda pa ang buhay ng mga aso 
kaysa sa buhay namin doon,” wika 
niya. 

Isang araw, inutusan silang ma- 
malengke kasama ang pinsan niya. 
Habang nalingat ang sundalo, du- 
mampot sila ng mga sumbrero at 
nagsuot ng bestida sabay tumalilis 
ng takbo. Tumalon sila sa ilog para 
takasan ang bantay nilang mga sun- 
dalo. “Muntik na kaming mahuli!” 
kwento niya. 

Sa gubat, nakasalubong nila 
ang isa pang grupo ng mga sundalo 
na noo'y nangunguha ng uway. 
“Mabuti nagkunwari yung giya nila 
na Agta na hindi kami kilala,” aniya. 
“Alam kong napilitan lang din na- 
man siyang maggiya dahil pinag- 
bantaan ng mga sundalo ang pamil- 
ya niya.” 

Paglipas ng ilang buwang pag- 
tatago, natunton si Moana ng ka- 
mag-anak niyang Pulang mandirig- 
ma. Ipinaloob siya sa pangangalaga 
ng isang yunit ng BHB-Isabela para 
maipagtanggol mula sa mga sunda- 
long naghahanap sa kanya. Dahil sa 
matinding pagsasamantalang nara- 
nasan niya, malinaw sa kanya na 
kailangang tumindig at labanan ang 
mapanlinlang na programa ng reak- 
syunaryong gubyerno tulad ng 
pwersahang pagpapasurender ng 
militar. 

Sa kanyang pananatili sa yunit, 
naramdaman niya ang respeto ng 
mga kasama at kalayaang pinagkait 
sa kanya ng mga pasistang sundalo. 
Hindi nagtagal, nagpahayag si Moa- 
na ng kagustuhan niyang maging 
pultaym na kasapi ng hukbong ba- 
yan. 

Malalang paglabag sa mga in- 
ternasyunal na mga tuntunin ng 
digma ang pwersahang “pagpapa- 

surender” sa mga sibilyan at pag- 
kukulong at pang-aalipin sa kanila 
sa loob ng mga kampo militar. La- 
bag din ang pwersahang pagsa- 
sangkot sa kanila sa mga armadong 
operasyon na nagsasapanganib sa 
kanilang buhay sakaling magkaroon 
ng sagupaan. Dobleng proteksyon 
ang dapat na iginagawad sa kaba- 
baihan at bata na nasa mga lugar 
ng armadong tunggalian. 

Sa kaso ni Moana at mga katu- 
lad niyang Agta, mulat sila sa pam- 
bansang pang-aapi at kapabayaan 
ng reaksyunaryong estado. Batid 
din nila ang mayamang kasaysayan 
ng pakikiisa ng rebolusyonaryong 
kilusan sa mga tulad nilang pam- 
bansang minorya sa pangangalaga 
sa kalikasan at mga kagubatang ka- 
rugtong ng kanilang buhay. Kum- 
para sa ibang armadong grupo, ang 
hukbong bayan lamang ang nagpa- 
layas sa mga mapanira at mapan- 
dambong na proyekto ng gubyerno 
at dayuhang negosyo ng pagmimina 
at pagtotroso sa kabundukan ng 
Sierra Madre. Ito ang pangunahing 
dahilan kung bakit mabilis nilang 
nauunawaan at niyayakap ang dig- 
mang bayan. 

Batid ni Ka Moana, at marami 
pang mga kasamang mula sa pam- 
bansang minorya, na sa paglahok 
lamang nila sa pambansa-demokra- 
tikong rebolusyon makakamit ang 
kanilang mga demokratiko at maka- 
tarungang interes. [AB] 

